CELEX: 62016TN0151
Language: lt
Date: 2016-04-12 00:00:00
Title: Byla T-151/16: 2016 m. balandžio 12 d. pareikštas ieškinys byloje NC/Komisija

1.8.2016   
            
            
               LT
            
            
               Europos Sąjungos oficialusis leidinys
            
            
               C 279/29
            
         2016 m. balandžio 12 d. pareikštas ieškinys byloje NC/Komisija
   
   (Byla T-151/16)
   (2016/C 279/43)
   Proceso kalba: anglų
   
      Šalys
   
   
      Ieškovė: NC (atstovaujama baristerių J. Killick ir G. Forwood bei advokatų C. Van Haute ir A. Bernard)
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2016 m. sausio 28 d. Europos Komisijos sprendimą, kuriuo ieškovei nustatytas draudimas dalyvauti viešojo pirkimo sutarčių ir iš Europos Sąjungos bendrojo biudžeto finansuojamų sutarčių sudarymo procedūrose, ir kuriuo ji užregistruota Ankstyvo nustatymo ir draudimo dalyvauti procedūroje sistemoje, numatytoje 2012 m. spalio 25 d. Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių [ir kuriuo panaikinamas Tarybos reglamentas (EB, Euratomas) Nr. 1605/2002] 108 straipsnio 1 dalyje (OL L 298, p. 1);
            
         
               —
            
            
               imtis prašomų proceso organizavimo priemonių ir
            
         
               —
            
            
               priteisti iš Komisijos šiame procese patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1
            
            
               Pirmasis ieškinio pagrindas susijęs su švelnesnės bausmės taikymo atgaline data principo (lex mitior) pažeidimu dėl to, kad ginčijamam sprendimui nebuvo pritaikytas Reglamentas Nr. 966/2012, iš dalies pakeistas Reglamentu Nr. 2015/1929 (1).
            
         
               2.
            
            
               Antrasis ieškinio pagrindas susijęs su esminio procedūros reikalavimo pažeidimu dėl to, kad Komisija nesikonsultavo su atitinkama komisija ir nepersvarstė savo sprendimo kaip to reikalaujama pagal Reglamentą Nr. 966/2012, iš dalies pakeistą Reglamentu Nr. 2015/1929.
            
         
               3.
            
            
               Trečiasis, papildomai pateiktas ieškinio pagrindas susijęs su proporcingumo principo ir Reglamento Nr. 2342/2002 (2) 133a straipsnio 1 dalies pažeidimu dėl to, kad Komisija taikė draudimą, kuris šiomis aplinkybėmis yra neproporcingas.
            
         
               4.
            
            
               Ketvirtasis ieškinio pagrindas susijęs su proporcingumo principo ir ne bis in idem principo pažeidimu dėl to, kad ieškovei atitinkamas draudimas jau buvo taikytas dėl to paties elgesio.
            
         
      (1)  2015 m. spalio 28 d. Europos Parlamento ir Tarybos Reglamentas (ES, Euratomas) Nr. 2015/1929, kuriuo iš dalies keičiamas Reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių (OL L 286, p. 1).
   
      (2)  2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (OL L 357, p. 1; 2004 m. specialusis leidimas lietuvių k., 1 sk., 4 t., p. 145 ir klaidų ištaisymas OL L 357, 2002 12 31).